Muntatges

15.3.1. Emissió i recepció de microones

a) Situeu l'emissor i el receptor sobre els braços del goniòmetre i encarats l'un davant de l'altre; el receptor a la divisió dels 90 cm i l'emissor a la divisió dels 50 cm. Endolleu l'alimentador de l'emissor i poseu el selector de guany del receptor a la posició 10X. Connecteu i poseu en marxa també el voltímetre digital, connectat a la sortida del receptor, a l'escala de 10 V=. (Servirà per mesurar amb més precisió la potència detectada pel receptor i també per a llegir-la sense apropar-se als equips.)
NOTA. les posicions de l'emissor i del receptor s'han de prendre agafant com a indicadors les marques «T» i «R» gravades al peu dels suports de l'emissor i del receptor.